text: Ver virkin við okkum í januar!
text: #000000
text: Fyri triðju ferð almannakunnger Fólkaheilsuráðið “Virkin januar” álmanakkan, sum er ein álmanakki við 31 uppskotum til, hvussu tú kanst styrkja sálarligu heilsuna í januar.
text: #000001
text: Eitt nýtt ár er á gáttini og tískil eitt gott høvi til at seta sær nýggjar avbjóðingar og royna okkurt nýtt, sum vit frá gransking vita er gott fyri sálarligu heilsuna.
text: #000002
text: Í januar 2021 fór átakið “Virkin januar” av bakkastokki fyri fyrstu ferð og hevur átakið verið somikið væleydnað, at tað hevur ment seg til eitt afturvendandi tiltak, ið er bæði í januar og oktober hvørt ár. Hettar er triðju ferð, at ein álmanakki er tøkur í januar, og er hann bæði til børn, ung og vaksin, stovnar, skúlar og arbeiðspláss.
text: #000003
text: Fólkaheilsuráðið eggjar til at brúka álmanakkan sum eitt amboð til at gera nakrar smáar gerðir hvønn dag, sum eru við til at styrkja sálarligu heilsuna. Loyp út í tað og fá íblástur til virksemi, sum passa tær og sum gevur meining fyri teg. Byrja árið væl og ver virkin á fjølbroyttan hátt. Hettar gevur tær og fólki rundan um teg størri gleði.
text: #000004
text: Tað er upp til tín, um tú vilt fylgja uppskotunum hvønn dag, av og á, brúka álmanakkan sum íblástur, ella um tú hevur tíni egnu hugskot, hvussu tú vilt vera virkin í januar. Tað er umráðandi at vera virkin uppá ymiskar mátar, og tað eru tær smáu gerðirnar sum muna!
text: #000006
text: Í sambandi við Virkin januar skipar Fólkaheilsuráðið eins og áður fyri eini kapping. Endamálið við kappingini er, at tú kanst geva øðrum íblástur til at vera virkin í januar. Eisini kann kappingin skapa tilvit um, hvussu smáar gerðir í gerandisdegnum kunnu gera mun fyri sálarligu heilsuna hjá tær og øðrum rundan um teg.
text: #000009
text: Um tú hevur Instagram, kanst tú luttaka í kappingini við at fylgja Instagramsíðuni “Folkaheilsuradid” og hyggja eftir okkara uppslagi við eini leiðbeining um luttøku í kappingini. Í stuttum snýr tað seg um, at tú við nøkrum ávísum “hashtags” leggur myndir út á Instagram, sum vísa, hvussu tú ert virkin í januar.
text: #000010
text: Vinningurin hesaferð er er eitt gávubræv á 4.000 kr. frá Atlantic Airways. Vinnarin fær sostatt møguleika at bjóða onkrum við sær á eina ferð. Á ferðini kunnu tit vera virkin, saman og hugbundin og skapa góð minnir saman.
text: #000011
text: Frá 12. viku til 18. Viku – tá menniskjavirði verður skúgva til viks!
text: #000014